pythainlp/thai_wikipedia_clean_20230101 huggingface dataset:
เมื่อขุนนางเบรอตาญลุกฮือขึ้นก่อกบฏ โกน็อง ดยุคแห่งเบรอตาญได้ร้องขอความช่วยเหลือจากกษัตริย์แห่งอังกฤษซึ่งพระองค์ได้ตอบรับการร้องขอเพราะหมายตาเบรอตาญอยู่ พระองค์ต้องการได้เบรอตาญซึ่งตั้งอยู่บนพรมแดนทางตะวันตกของนอร์ม็องดีมาเป็นส่วนหนึ่งของราชอาณาจักร ในปี ค.ศ. 1164 พระองค์ดำเนินการยึดดินแดนตามแนวชายแดนเบรอตาญ-นอร์ม็องดี ทำให้อำนาจในเบรอตาญของพระองค์เพิ่มมากขึ้นเรื่อยๆ จนทำให้พระเจ้าเฮนรีมองว่าพระองค์คือเจ้าเหนือหัวของเบรอตาญและโกน็องที่ 4 ดยุคแห่งเบรอตาญคือขุนนางศักดินาของพระองค์ ในปี ค.ศ. 1166 พระองค์ได้บุกเบรอตาญเพื่อลงโทษกลุ่มขุนนางกบฏ หลังปราบการปฏิวัติได้สำเร็จ พระองค์บีบให้โกน็องสละตำแหน่งให้แก่กงส์ต็องส์ บุตรสาววัย 5 ปีและจับดัชเชสน้อยหมั้นหมายกับเจฟฟรีย์วัย 8 พรรษา เป็นไปได้ว่าที่พระเจ้าเฮนรีบีบให้โกน็องสละตำแหน่งเพราะไม่ต้องการให้บุตรชายที่อาจเกิดมาในอนาคตของเขาได้สืบทอดดัชชี
ในเดือนพฤษภาคม ค.ศ. 1169 เจฟฟรีย์ทำพิธีเข้ารับตำแหน่งเป็นดยุคแห่งเบรอตาญที่อาสนวิหารแร็งส์และได้รับการถวายความเคารพจากขุนนางเบรอตาญในช่วงคริสต์มาสของปี ค.ศ. 1169 ในปี ค.ศ. 1181 เจฟฟรีย์ได้สมรสกับกงส์ต็องส์แห่งเบรอตาญ ทั้งคู่มีบุตรด้วยกันสามคน คือ
กบฏพระราชโอรส.
ก่อนที่จอห์น พระราชโอรสคนสุดท้ายจะประสูติ พระเจ้าเฮนรีที่ 2 ได้แบ่งดินแดนของพระองค์ให้แก่พระโอรสที่ยังมีชีวิตอยู่สามคน คือ ให้เฮนรีขึ้นเป็นยุวกษัตริย์แห่งอังกฤษและจะได้ปกครองอ็องฌู เมน และนอร์ม็องดี, ให้ริชาร์ดสืบทอดอากีแตนและปัวตีเยซึ่งเป็นดินแดนของพระนางอาลีเยนอร์แห่งอากีแตน และให้เจฟฟรีย์เป็นดยุคแห่งเบรอตาญ เมื่อจอห์นประสูติในปี ค.ศ. 1166 จึงไม่มีดินแดนเหลือให้ ทำให้พระองค์ได้รับสมญานามว่า จอห์นผู้ไร้ดินแดน (แลคแลนด์)
เมื่อพระราชโอรสของพระเจ้าเฮนรีที่ 2 โตขึ้น ความตึงเครียดเรื่องการสืบทอดจักรวรรดิในอนาคตก็เริ่มปรากฏขึ้น กระทั่งในปี ค.ศ. 1173 เฮนรีที่ได้รับแต่งตั้งเป็นยุวกษัตริย์เคียงคู่พระราชบิดาได้ก่อกบฏเพื่อประท้วงพระเจ้าเฮนรีโดยมีพระอนุชาสองคน คือ ริชาร์ดกับเจฟฟรีย์วัย 15 พรรษา และพระนางอาลีเยนอร์แห่งอากีแตน พระราชมารดาของเจ้าชายทั้งสามร่วมด้วย ทั้งฝรั่งเศส สกอตแลนด์ แฟลนเดอส์ และบูโลญต่างร่วมเป็นพันธมิตรกับกลุ่มกบฏ แต่สุดท้ายพระเจ้าเฮนรีที่ 2 สามารถปราบกบฏได้ พระองค์ให้อภัยพระราชโอรสโดยได้มีการทำสนธิสัญญาพักรบกันที่กิซอร์ในปี ค.ศ. 1174 แต่กับพระนางอาลีเยนอร์ผู้เป็นพระมเหสี พระองค์ได้จองจำพระนางจนสิ้นรัชกาลเป็นระยะเวลา 16 ปี
ความตึงเครียดในราชวงศ์แพลนแทเจเนตทะยานถึงจุดเดือดอีกครั้งในปี ค.ศ. 1182 เมื่อเฮนรียุวกษัตริย์ผิดหวังที่พระองค์มั่งคั่งขึ้นเพียงเล็กน้อยและไม่มีอำนาจอะไรเลยแม้จะได้ราชาภิเษกเป็นกษัตริย์คู่กับพระราชบิดา ขณะที่ริชาร์ด พระอนุชาที่ไม่ยอมถวายความเคารพต่อพระองค์ตามที่พระราชบิดาสั่งกลับได้ปกครองอากีแตนของพระราชมารดา ในความขัดแย้งครั้งนี้เจฟฟรีย์เลือกอยู่ข้างเฮนรียุวกษัตริย์ พระเจ้าเฮนรีที่ 2 ได้เข้ามาแทรกแซงด้วยหวังจะลดอุณหภูมิของความขัดแย้งภายในครอบครัว กษัตริย์กับพระราชโอรสเจอกันที่อ็องฌูซึ่งพระราชโอรสทั้งสามได้ให้คำสัตย์ว่าจะเชื่อฟังพระราชบิดาผู้เป็นกษัตริย์โดยชอบธรรมของอังกฤษและจะไม่ก่อกบฏอีก
ในปี ค.ศ. 1183 เกิดโศกนาฏกรรมขึ้นในราชวงศ์แพลนแทเจเนตเมื่อเฮนรียุวกษัตริย์ติดเชื้อบิดและเสด็จสวรรคตในเดือนพฤษภาคม หลังพระราชโอรสคนโตสิ้นพระชนม์ พระเจ้าเฮนรีที่ 2 มีแผนที่จะปรับเปลี่ยนการแบ่งสรรดินแดนให้พระราชโอรสใหม่ ทรงดำเนินแผนการอย่างลับๆ และส่งผลให้ความสัมพันธ์ระหว่างพระองค์กับพระราชโอรสสามคนที่เหลืออยู่ คือ ริชาร์ด, เจฟฟรีย์ และจอห์น ยิ่งแย่ลง เจฟฟรีย์กับจอห์นผู้ไร้ดินแดน พระอนุชาคนสุดท้ายได้จับมือเป็นพันธมิตรอยู่ฝ่ายตรงข้ามกับริชาร์ด ทั้งยังมีพันธมิตรอีกคน คือ พระเจ้าฟีลิปออกุสตุส กษัตริย์หนุ่มของฝรั่งเศสซึ่งเป็นพระราชโอรสของพระเจ้าหลุยส์ที่ 7 อดีตพระสวามีของพระนางอาลีเยนอร์แห่งอากีแตนที่ตั้งป้อมเกลียดชังพระเจ้าเฮนรีที่ 2 มาตั้งแต่เมื่อครั้งที่กษัตริย์แห่งอังกฤษ (ขณะนั้นยังไม่เป็นกษัตริย์) สมรสกับอดีตพระมเหสีของพระองค์ พระเจ้าฟีลิปยินดีเป็นอย่างยิ่งที่จะช่วยเจฟฟรีย์วางแผนต่อสู้กับพระราชบิดาและริชาร์ด พระเจ้าเฮนรีที่ 2 เพิ่มความรุนแรงในการจัดการกับปราสาทและที่ดินศักดินาที่เป็นพันธมิตรกับเจฟฟรีย์จนสุดท้ายพระองค์กับริชาร์ดสามารถยึดปราสาทกบฏทุกแห่งได้ ปราสาทบางแห่งถึงขั้นถูกทำลายจนเหลือแต่ซาก
แหล่งข้อมูลจากยุคนั้นกล่าวว่าเจฟฟรีย์ไม่เก่งด้านการทหารอย่างริชาร์ด แต่ทรงเป็นนักรบผู้ไร้ความปราณีที่กล้าใช้ความรุนแรง พระองค์อาจเป็นพระราชโอรสที่ฉลาดที่สุดของพระนางอาลีเยนอร์กับพระเจ้าเฮนรี แต่ทรงใช้ปัญญาที่มีไปกับแผนการอันเห็นแก่ตัว พระองค์ทำได้ทุกอย่างเพื่อให้ได้มาซึ่งสิ่งที่ต้องการ หากต้องหาเงินทุนมาใช้ในการสู้รบเพิ่ม พระองค์จะโจมตีและขโมยเงินของอารามและวิหารต่างๆ จนสร้างความไม่พอใจให้แก่คริสตจักร
เจฟฟรีย์ แพลนทาเจเนตยังเป็นสหายรักของพระเจ้าฟีลิปออกุสตุส พระองค์มักอยู่ที่ราชสำนักฝรั่งเศสในกรุงปารีสจนทำให้กษัตริย์แห่งอังกฤษไม่พอใจเป็นอย่างมาก พระเจ้าฟีลิปกับเจฟฟรีย์ร่วมมือกันก่อปฏิวัติต่อพระเจ้าเฮนรีที่ 2 ในปี ค.ศ. 1183–84 มีหลักฐานสนับสนุนว่าทั้งคู่วางแผนจะก่อกบฏต่อพระเจ้าเฮนรีที่ 2 อีกครั้งในช่วงฤดูร้อน ปี ค.ศ. 1186 ทว่าแผนการเป็นอันพับไปเมื่อเจฟฟรีย์ตกจากหลังม้าระหว่างกำลังประลองทวนและถูกม้าเหยียบจนสิ้นพระชนม์ในวันที่ 19 สิงหาคม ค.ศ. 1186 ขณะพระชนมายุ 27 พรรษา ร่างของพระองค์ถูกฝังที่อาสนวิหารน็อทร์-ดามในกรุงปารีส ทว่าศิลาหน้าโลงศพของพระองค์ถูกทำลายในช่วงคริสต์ศตวรรษที่ 18 ก่อนการปฏิวัติฝรั่งเศส ว่ากันว่าพระเจ้าฟีลิปเสียใจอย่างมากกับการสูญเสียสหายรักจนคนต้องมารั้งพระองค์ไว้ไม่ให้โผเข้ากอดโลงศพ
การสูญเสียพระราชโอรสคนที่สามส่งผลกระทบอย่างมากต่อความสัมพันธ์ระหว่างพระเจ้าเฮนรีที่ 2 กับพระราชโอรสที่ยังมีชีวิตอยู่อีกสองคน คือ ริชาร์ดกับจอห์นซึ่งก่อนหน้านี้เคยอยู่ฝ่ายพระราชบิดา ทั้งคู่หันมาเป็นพันธมิตรกับพระเจ้าฟีลิปแห่งฝรั่งเศสและทำศึกกับพระเจ้าเฮนรีหลายครั้งจนกระทั่งพระองค์เสด็จสวรรคตในปี ค.ศ. 1189 ผู้สืบทอดตำแหน่งต่อจากพระองค์คือพระเจ้าริชาร์ดที่ต่อมาสวรรคตโดยไร้ทายาท พระเจ้าจอห์นจึงได้ขึ้นครองบัลลังก์ต่อจากพระเชษฐา
ในช่วงเวลาเดียวกันนั้นกงส์ต็องส์ ชายาม่ายของเจฟฟรีย์มีอายุได้ 25 ปี เธอมีธิดาน้อยสองคน คือ เอเลนอร์และมาทิลดา และกำลังตั้งครรภ์บุตรอีกคน ในวันที่ 29 มีนาคม ค.ศ. 1187 กงส์ต็องส์ได้ให้กำเนิดบุตรชายชื่อว่าอาเธอร์ซึ่งได้สืบทอดตำแหน่งดยุคแห่งเบรอตาญต่อจากบิดา แต่ต่อมาในปี ค.ศ. 1202 อาร์เธอร์ถูกพระเจ้าจอห์นผู้เป็นอาจับตัวไปคุมขังที่ชาโตเดอฟาเลสในดัชชีนอร์ม็องดี สาเหตุของการคุมขังครั้งนี้เนื่องมาจากอาร์เธอร์เป็นบุตรชายของเจฟฟรีย์ซึ่งเป็นพระราชโอรสคนที่สามของพระเจ้าเฮนรีที่ 2 กับพระนางอาลีเยนอร์แห่งอากีแตนและเป็นพระเชษฐาของพระเจ้าจอห์น ตามสิทธิของบุตรหัวปีเขาสมควรได้เป็นทายาทของพระเจ้าริชาร์ดมากกว่า ทว่าพระเจ้าริชาร์ดได้ประกาศบนเตียงสวรรคตให้พระอนุชาเป็นทายาทของพระองค์ ด้วยเห็นว่าพระภาติยะนั้นเด็กเกินกว่าจะปกครองประเทศได้ อาร์เธอร์ได้หายตัวไประหว่างถูกคุมขัง สันนิษฐานกันว่าเขาน่าจะถูกพระเจ้าจอห์นสังหารในปี ค.ศ. 1203 เอเลนอร์ พี่สาวของอาร์เธอร์ก็ถูกพระเจ้าจอห์นคุมขังเช่นกัน
บุตรทั้งสองคนของเจฟฟรีย์ไม่ได้สมรส เชื้อสายของพระองค์สิ้นสุดลงเมื่อเอเลนอร์ บุตรสาวของพระองค์ถึงแก่กรรมในปี ค.ศ. 1241
สถานีโทรทัศน์แห่งชาติมาเก๊า
สถานีโทรทัศน์แห่งชาติมาเก๊า ( ชื่อย่อ : TDM)  เป็นผู้ให้บริการวิทยุกระจายเสียงและแพร่ภาพสาธารณะในเขตบริหาพิเศษมาเก๊า แห่ง สาธารณรัฐประชาชนจีน โดยมีช่องทีวีดาวเทียม 1 ช่อง และ ช่องสัญญาณวิทยุ 2 ช่อง เป็นผู้ให้บริการช่อง TDM แก่ผู้ชมในท้องถิ่นโดยมีเนื้อหาหลากหลายในภาษาทางการจีน และ โปรตุเกส ซึ่งมีสองภาษาในมาเก๊า รวมทั้งมีช่วงเวลาสำหรับรายการภาคภาษาอังกฤษ และอินโดนีเซีย และภาษาตากาล็อก (ฟิลิปปินส์) ซึ่งสะท้อนให้เห็นถึงลักษณะความหลากหลายทางวัฒนธรรมของเมืองโดย 95% ของประชากรเป็นชาวจีนและอีก 5% เป็นชาวโปรตุเกสและกลุ่มชาติพันธุ์อื่น ๆ
ในยุคสื่อใหม่ TDM ได้ขยายบริการโดยการพัฒนาแพลตฟอร์มมัลติมีเดียรวมถึงเว็บไซต์อย่างเป็นทางการ (tdm.com.mo) แอปบนอุปกรณ์เสมาร์ทโฟน (TDM App) โซเชียลมีเดีย และ แพลตฟอร์มแชร์เนื้อหาทำให้ผู้เข้าชมในท้องถิ่นและต่างประเทศสามารถเข้าถึงได้ทันที ถึงข้อมูลเกี่ยวกับมาเก๊า
TDM ส่งสัญญาณโทรทัศน์ทั้งแปดช่องจากจีนแผ่นดินใหญ่ รวมถึง CCTV-1, CCTV-13, CGTN, CGTN Documentery, SETV, หูหนานทีวีเวิลด์, และ GDTV World
อุทยานแห่งชาติชิกตสึโตยะ
อุทยานแห่งชาติคูชิโรชิตสึเง็ง
The Rapper
วิกฤตเงินตราและหนี้เวเนซุเอลา พ.ศ. 2561
มาทิลดาแห่งอังกฤษ ดัชเชสแห่งแซ็กโซนี
ลำดับเหตุการณ์มะดีนะฮ์
นี่คือช่วงเวลาของประวัติศาสตร์เมืองมะดีนะฮ์ ประเทศซาอุดีอาระเบีย
อัลโซ สปราค ซาราธุสตรา (ชเตราส์)
ทิลล์ ออยเลนชปีเกล ลุสทิเกอ สไตรเชอ
ทิลล์ ออยเลนชปีเกล
สมบัติ ขจรไชยกูล
ยีหวน
ยีหวน (, 164 – 233) หรือ ยฺหวีฟาน ในภาษาจีนกลาง ชื่อรอง จ้งเสียง ขุนนางและนักปราชญ์แห่ง ง่อก๊ก ระหว่าง ยุคสามก๊ก ของจีนแต่เดิมรับราชการเป็นขุนนางตำแหน่งเล็ก ๆ ภายใต้ อองลอง ยีหวนภายหลังได้มารับราชการภายใต้ ซุนเซ็ก ซึ่งพิชิตพรมแดนเขต กั๋งตั๋ง (หรือ ง่อ) ในเหตุการณ์ที่เรียกว่า การพิชิตกังตั๋งของซุนเซ็ก ซุนเซ็กให้เกียรติเขาอย่างสูงและร้องขอให้เขาไปเกลี้ยกล่อม ฮัวหิม ให้ยอมแพ้ หลังจากซุนเซ็กถึงแก่กรรม ยีหวนยังคงรับราชการต่อภายใต้ ซุนกวน น้องชายของซุนเซ็กและผู้สืบทอด
ยีหวนถึงแก่กรรมระหว่างถูกเนรเทศที่ กวางสี เมื่อ ค.ศ. 233 ระหว่างรัชสมัยพระเจ้าซุนกวน
ทริสทานอุนท์อิโซลเดอ
รีนซี
ปกรณัมแหวนแห่งนิเบลุงเกน
แหวนของนีเบอลุง
เอเลนอร์แห่งอังกฤษ พระราชินีแห่งกัสติยา
เอเลนอร์แห่งอังกฤษ  หรือ เอเลนอร์ แพลนทาเจเนต เป็นพระราชินีแห่งกัสติยาและโตเลโด ในฐานะพระมเหสีของอัลฟอนโซที่ 8 แห่งกัสติยา พระองค์เป็นพระโอรสธิดาคนที่หกและพระธิดาคนที่สองของพระเจ้าเฮนรีที่ 2 แห่งอังกฤษกับอาลีเยนอร์แห่งอากีแตน
เอเลนอร์เสด็จพระราชสมภพในปราสาทที่ดงฟรง ดัชชีนอร์ม็องดี ในปี ค.ศ. 1161 เป็นพระธิดาคนที่สองของพระเจ้าเฮนรีที่ 2 แห่งอังกฤษกับพระมเหสี อาลีเยนอร์ ดัชเชสแห่งอากีแตน และมีอ็องรีแห่งมาร์ซีเป็นผู้ทำพิธีศีลล้างบาป พระเชษฐภคินีต่างบิดาของพระองค์คือเคาน์เตสมารีกับเคาน์เตสอาลิกซ์ ส่วนพี่น้องร่วมบิดามารดาเดียวกัน คือ เฮนรียุวกษัตริย์, ดัชเชสมาทิลดา, พระเจ้าริชาร์ด, ดยุคเจฟฟรี, พระราชินีโจน และพระเจ้าจอห์น เอเลนอร์มีพระเชษฐาอีกหนึ่งคนคือวิลเลียม พระโอรสคนโตของพระเจ้าเฮนรีที่ 2 กับอาลีเยนอร์แห่งอากีแตนที่สิ้นพระชนม์ในการยึดปราสาทวอลลองฟอร์ด และถูกฝังในอาสนวิหารเรดิงที่ปลายเท้าของพระปัยกา พระเจ้าเฮนรีที่ 1
การเป็นพระราชินี.
ในปี ค.ศ. 1170 เอเลนอร์อภิเษกสมรสกับพระเจ้าอัลฟอนโซที่ 8 แห่งกัสติยาในบูร์โกส พระบิดามารดาของพระองค์จัดแจงการแต่งงานครั้งนี้ขึ้นมาเพื่อรักษาความปลอดภัยให้กับพรมแดนเทือกเขาพิรินีของอากีแตน ขณะที่พระเจ้าอัลฟอนโซกำลังมองหาพันธมิตรมาช่วยต่อสู้กับพระเจ้าซันโชที่ 6 แห่งนาวาร์ ในปี ค.ศ. 1177 ทำให้พระเจ้าเฮนรีได้เข้ามากำกับดูแลการชี้ขาดเรื่องความขัดแย้งด้านพรมแดน
อัลฟอนโซอ้างสิทธิ์ในกัสกอญที่เป็นส่วนหนึ่งในสินสอดของเอเลนอร์ ทรงรุกรานดัชชีในนามของพระมเหสีในปี ค.ศ. 1205 และล้มเลิกการอ้างสิทธิ์ไปในปี ค.ศ. 1208
อูร์รากา พระธิดาอีกพระองค์ ทรงถูกจับแต่งงานกับอนาคตกษัตริย์แห่งโปรตุเกส พระเจ้าอาฟงซูที่ 2, บลังกา พระธิดาคนที่สาม ทรงถูกจับแต่งงานกับพระเจ้าหลุยส์ที่ 8 แห่งฝรั่งเศส, เลโอนอร์ พระธิดาคนที่สี่ แต่งงานกับกษัตริย์แห่งอารากอน (แม้ต่อมาศาสนจักรจะล้มเลิกการแต่งงาน) พระธิดาคนอื่น ๆ อย่างมาฟัลดาแต่งงานกับพระโอรสเลี้ยงของเบเรงเกลา (พระเชษฐภคินี) ส่วนกอนส์ตันซากลายเป็นพระอธิการิณี
แม้เอเลนอร์จะกลายเป็นผู้สำเร็จราชการแผ่นดินให้พระโอรส เอนริเก เมื่อพระสวามีสิ้นพระชนม์ในปี ค.ศ. 1214 เอนริเกพระชนมายุเพียง 10 พรรษา เอเลนอร์โทมนัสจนพระธิดา เบเรงเกลา ต้องเป็นคนจัดการเรื่องพิธีฝังศพของพระเจ้าอัลฟอนโซ เอเลนอร์สิ้นพระชนม์ในวันที่ 31 ตุลาคม ค.ศ. 1214 หลังพระเจ้าอัลฟอนโซสิ้นพระชนม์ไม่ถึงเดือน ทิ้งให้เบเรงเกลาเป็นผู้สำเร็จราชการแผ่นดินให้พระอนุชา เอนริเกสิ้นพระชนม์ตอนพระชนมายุ 13 พรรษาจากกระเบื้องหลังคาที่ตกลงมา
เอเลนอร์กับอัลฟอนโซมีพระโอรสธิดาสิบสองคน คือ
Eleanor, Queen of Castile (1162 - 1214)
โลเฮ็นกริน
ภูมิศาสตร์การท่องเที่ยว
ภูมิศาสตร์การท่องเที่ยว  คือการศึกษาเกี่ยวกับการเดินทางและการท่องเที่ยวโดยเกี่ยวข้องกับอุตสาหกรรมและกิจกรรมทางสังคมและวัฒนธรรม ภูมิศาสตร์การท่องเที่ยวมีขอบเขตของความสนใจที่หลากหลาย เช่น ผลกระทบของการท่องเที่ยวที่มีต่อสิ่งแวดล้อม สภาพภูมิศาสตร์ของแหล่งท่องเที่ยว เศรษฐกิจเชิงสันทนาการ การรองรับอุตสาหกรรมการท่องเที่ยวและการจัดการประเด็นต่าง ๆ สังคมวิทยาการท่องเที่ยว และที่ตั้งของท่องเที่ยว
ภูมิศาสตร์เป็นพื้นฐานของการศึกษาด้านการท่องเที่ยวเนื่องมีความเกี่ยวข้องกับลักษณะทางภูมิศาสตร์ของธรรมชาติ การท่องเที่ยวเกิดขึ้นในสถานที่ต่าง ๆ โดยเกี่ยวข้องกับการเคลื่อนย้ายและกิจกรรมระหว่างสถานที่ต่าง ๆ และเป็นกิจกรรมที่มีทั้งองค์ประกอบของสถานที่และอัตลักษณ์เฉพาะตัวของบุคคลที่เกี่ยวข้องกับการท่องเที่ยวผ่านความสัมพันธ์ที่เกิดขึ้นบนสถานที่ ภูมิทัศน์ และผู้คนต่าง ๆ ภูมิศาสตร์กายภาพเป็นพื้นหลังสำคัญต่อการศึกษาสถานที่ท่องเที่ยวที่เกิดขึ้นและมีผลกระทบต่อสิ่งแวดล้อม รวมถึงประเด็นสำคัญที่ต้องพิจารณาในการจัดการการพัฒนาสถานที่ท่องเที่ยว
แนวทางการศึกษาจะแตกต่างกันไปตามจุดมุ่งเน้นที่แตกต่างกัน งานวิจัยด้านการจัดการการท่องเที่ยวส่วนใหญ่จัดเป็นการวิจัยเชิงปริมาณสำหรับระเบียบวิธีวิจัยและพิจารณาถึงจุดเริ่มต้นการท่องเที่ยว (tourist generating areas) จุดหมายปลายทางการท่องเที่ยว (tourist destinations) และความสัมพันธ์ที่เกิดขึ้นระหว่างสถานที่เริ่มต้นและปลายทางซึ่งรวมถึงเส้นทางคมนาคม ความสัมพันธ์ทางธุรกิจ และแรงจูงใจในการเดินทาง พัฒนาการทางภูมิศาสตร์มนุษย์ส่งผลต่อวิธีการศึกษา ตัวอย่างเช่น ภูมิศาสตร์วัฒนธรรมซึ่งช่วยให้เกิดแนวทางในทฤษฎีให้หลากหลายมากขึ้นต่อการท่องเที่ยว รวมทั้งสังคมวิทยาการท่องเที่ยวซึ่งขยายความการท่องเที่ยวว่าเป็นกิจกรรมพิเศษซึ่งพิจารณาวิธีการเดินทางที่เหมาะสมกับชีวิตประจำวันและการท่องเที่ยวไม่ได้เป็นเพียงการบริโภคที่เกิดขึ้นบนสถานที่เท่านั้น แต่ยังสร้างความรู้สึกต่อสถานที่บนจุดหมายปลายทางอีกด้วย
ธรรมศาลา (เมือง)
ทันน์ฮอยเซอร์
Tourism geography
โกหยิว
โกหยิว (, 174 – ตุลาคม หรือ พฤศจิกายน 263) หรือ เกาโหรว ในภาษาจีนกลาง ชื่อรอง เหวินฮุ่ย ขุนนางของ วุยก๊ก ระหว่าง ยุคสามก๊ก ของจีน เขาเป็นญาติผู้น้องของ โกกัน ก่อนหน้านี้เขารับราชการภายใต้ขุนศึก อ้วนเสี้ยว และ โจโฉ ในช่วงปลายยุค ราชวงศ์ฮั่นตะวันออก
เก๊งอวด
เก๊งอวด (, ถึงแก่กรรม 214) หรือ ไขว่เยฺว่ ในภาษาจีนกลาง ชื่อรอง อี้ตู้ (異度) เป็นที่ปรึกษาของเล่าเปียว เจ้ามณฑลเกงจิ๋วในช่วงปลายราชวงศ์ฮั่นตะวันออก เขาเป็นน้องชายของเก๊งเหลียง เมื่อเล่าเปียวเสียชีวิตและเล่าจ๋องบุตรชายคนเล็กสืบทอดตำแหน่งต่อจากเขา เก๊งอวดแนะนำให้เขายอมจำนนต่อโจโฉ โจโฉกล่าวชื่นชมเก๊งอวดในภายหลังว่า "ข้าอยากได้เก๊งอวดมากกว่าเกงจิ๋ว"
ธรรมศาลา รัฐหิมาจัลประเทศ
ดิสอิสอเมริกา (เพลง)
"ดิสอิสอเมริกา"  เป็นเพลงของแร็ปเปอร์ชาวอเมริกัน ไชล์ดิช แกมบิโน แต่งและประพันธ์โดย แกมบิโน และลุดวิก เยอรันซอน เพลงออกจำหน่ายเมื่อวันที่ 5 พฤษภาคม ค.ศ. 2018
เก๊งเหลียง
เก๊งเหลียง  หรือ ไขว่เหลียง ในภาษาจีนกลาง ชื่อรอง จื่อโหรว  เป็นที่ปรึกษาให้กับเล่าเปียว เจ้ามณฑลเกงจิ๋วระหว่างปลายยุคราชวงศ์ฮั่นตะวันออก เขามาจาก อำเภอจงหลู ทุกวันนี้ตั้งอยู่ทางใต้ของเสียนหยาง มณฑลหูเป่ย์ เขามีน้องชายคือเก๊งอวด
ในสามก๊ก.
ในวรรณกรรมช่วงคริสต์ศตวรรษที่ 14 เรื่องสามก๊ก เก๊งเหลียงมาพร้อมกับแผนในการเอาชนะซุนเกี๋ยนในยุทธการที่ซงหยง ใน ค.ศ. 191 โดยให้หองจอทำทีล่าถอยและล่อให้ซุนเกี๋ยนมายังซอกเขาฮีสัน ซุนเกียนจึงถูกฆ่าโดยพลธนูของหองจอที่ซุ่มอยู่
ยูฟ่าเนชันส์ลีก ฤดูกาล 2018–19
ยูฟ่าเนชันส์ลีก ฤดูกาล 2018–19  เป็นการแข่งขันฤดูกาลแรกสุดของยูฟ่าเนชันส์ลีก เริ่มต้นตั้งแต่เดือนกันยายน ถึง พฤศจิกายน ค.ศ. 2018 (ลีก) และ มิถุนายน ค.ศ. 2019 (รอบสุดท้าย)
ด้านล่างคือตารางแข่งขันยูฟ่าเนชันส์ลีก ฤดูกาล 2018–19
กำหนดการแข่งขันได้รับการยืนยันโดยยูฟ่า เมื่อวันที่ 24 มกราคม ค.ศ. 2018
การจับสลากได้จัดขึ้นเมื่อวันที่ 3 ธันวาคม พ.ศ. 2561 (ค.ศ. 2018), 14:30 CET ที่ โรงแรมเชลเบิร์น ใน ดับลิน, สาธารณรัฐไอร์แลนด์.
เวลาคือ CEST.
พายุไต้ฝุ่นเจบี (พ.ศ. 2561)
ธนาคารกลางเวียดนาม
องค์การเงินตรามาเก๊า
องค์การเงินตรามาเก๊า  หรือ AMCM คือธนาคารกลางของเขตบริหารพิเศษมาเก๊าแห่งสาธารณรัฐประชาชนจีน ก่อตั้งขึ้นเมื่อวันที่ 20 ธันวาคม พ.ศ. 2542 เมื่อประเทศโปรตุเกสได้ส่งมอบมาเก๊าคืนแก่สาธารณรัฐประชาชนจีน โดยก่อนหน้านี้ ธนาคารกลางของมาเก๊าใช้ชื่อว่า "องค์การเงินตราและการปริวรรตแห่งมาเก๊า"  ซึ่งก่อตั้งในปี พ.ศ. 2532 หน่วยงานแห่งนี้มีหน้าที่มีหน้าที่กำกับดูแลการพิมพ์และออกเงินสกุลปาตากามาเก๊า
ช่วงเวลาในมะดีนะฮ์
เวียรี ดันล็อป
พันเอก เซอร์ เออร์เนส เอ็ดเวิร์ด "เวียรี" ดันล็อป ผู้ซึ่งได้รับเครื่องราชอิสริยาภรณ์แห่งออสเตรเลีย (Order of Australia-AC) เครื่องราชอิสริยาภรณ์แห่งเซนต์ไมเคิลและเซนต์จอร์จ (Order of St Michael and St George-CMG) และเครื่องราชอิสริยาภรณ์แห่งจักรวรรดิบริติช (Order of the British Empire-OBE) (12 กรกฎาคม ค.ศ. 1907 – 2 กรกฎาคม ค.ศ. 1993) เป็นศัลยแพทย์ชาวออสเตรเลียที่ได้มีชื่อเสียงที่โด่งดังจากความเป็นผู้นำของเขา ในขณะที่ถูกจับกุมเป็ยเชลยศึกโดยญี่ปุ่นในช่วงสงครามโลกครั้งที่สอง
ไซบอร์ก (วิกเตอร์ สโตน)
รายชื่อประเทศเรียงตามระดับความสูง
เอ็ดเวิร์ด &quot;เวรี่&quot; ดันล็อป
เวรี่ ดันล็อป
คิอิชิ มิยะซะวะ
มะรุโนะอุชิ
อะซะฮิ (โยะโกะฮะมะ)
อาซาฮิ
อาซาฮิ หรืออาซาฮี (Asahi) อาจหมายถึง
ประเทศแมซิโดเนีย
กองทัพสาธารณรัฐแมซิโดเนีย
กองทัพอากาศแมซิโดเนีย
กองพลน้อยทหารราบยานเกราะที่ 1 (แมซิโดเนีย)
การก่อการกำเริบในสาธารณรัฐแมซิโดเนีย พ.ศ. 2544
พืชพันธุ์ในประเทศแมซิโดเนีย
รัฐมนตรีว่าการกระทรวงกลาโหม (แมซิโดเนีย)
รายชื่อแหล่งมรดกโลกในสาธารณรัฐแมซิโดเนีย
สัตว์ป่าในประเทศแมซิโดเนีย
เสนาธิการทหารแมซิโดเนีย
ตราแผ่นดินของสาธารณรัฐแมซิโดเนีย
โปรชาเลนจ์วอลเลย์บอลลีก 2018
ธงชาติสาธารณรัฐแมซิโดเนีย
ศึกเซ็กเต๋ง
ศึกเซ็กเต๋ง  การปะทะกันระหว่างรัฐง่อก๊กและวุยก๊กใน ค.ศ. 228 ระหว่างยุคสามก๊กของจีน การรบครั้งนี้จบลงด้วยชัยชนะของง่อ
จักรพรรดิง่อ พระเจ้าซุนกวน มีพระบัญชาให้ จิวหอง วางกับดักใส่ขุนพลวุย โจฮิว โดยทำทีเป็นแปรพักตร์ไปวุย โจฮิวตัดสินใจนำทัพไปยังเมือง ว่าน (ทุกวันนี้คือ อำเภอเฉียนชาน, มณฑลอันฮุย) พระเจ้าซุนกวนแต่งตั้งให้ขุนพลของพระองค์ ลกซุน เป็นผู้บัญชาการรบและมีพระบัญชาให้เขานำทัพโจมตีโจฮิว บนเส้นทางไปเมืองว่าน โจฮิวตกอยู่ภายใต้การซุ่มโจมตีโดย กองทัพง่อ เขามีคำสั่งให้ถอยทัพไปเซ็กเต๋ง
หลังจากเขาพ่ายแพ้ โจฮิวได้เขียนรายงานกราบทูลจักรพรรดิวุย พระเจ้าโจยอย ให้อภัยสำหรับความผิดพลาดของเขา
ช็อน โซ-มี
เอ็นนิก โซมี ดูมา (; เกิด 9 มีนาคม ค.ศ. 2001) เป็นที่รู้จักกันดีในชื่อเกาหลีของเธอ ช็อน โซ-มี  เป็นแร็ปเปอร์ นักร้อง นักเต้น นักแต่งเพลงชาวแคนาดา-ดัตช์-เกาหลีใต้ที่อยู่ในเกาหลีใต้ ช็อนเข้าสู่วงการบันเทิงในประเทศในฐานะผู้ชนะที่หนึ่งในรายการการแข่งขันซีรีส์พรอดิวซ์ 101 และเป็นสมาชิกของเกิร์ลกรุปของซีรีส์นี้ และหลังจบจากการทำกิจกรรมร่วงกับวงไอโอไอ ช็อนได้ทำกิจกรรมเดี่ยวหลายอย่างก่อนที่จะยกเลิกสัญญากับเจวายพีเอนเตอร์เทนเมนต์และเข้าร่วมเดอะแบล็กเลเบิล ช็อนเปิดตัวในฐานะศิลปินเดี่ยวเมื่อวันที่ 13 มิถุนายน 2019 ด้วยซิงเกิล "เบิร์ธเดย์ (Birthday)"
ช็อน โซ-มี เกิดเมื่อวันที่ 9 มีนาคม ค.ศ. 2001 ที่ประเทศแคนาดา และเติบโตในประเทศเกาหลีใต้ เธอมีพ่อชื่อ แมททิว ดูมา เป็นชาวดัตช์ และมีแม่ชื่อ ช็อน ซุนฮี เป็นชาวเกาหลีใต้ และยังมีน้องสาวอีกหนึ่งคนชื่อ เอเวอลีน ดูมา โดยโซมีถือสัญชาติทั้งหมด 3 สัญชาติ คือ แคนาดา เนเธอร์แลนด์ และเกาหลีใต้ ครอบครัวของเธอย้ายมายังเกาหลีใต้เมื่อเธออายุ 1 ปี ในช่วงวัยเด็กโซมีเคยถูกเพื่อนรังแกเพราะเป็นเด็กหลายเชื้อชาติ โซมีเป็นนักกีฬาเทควันโดสายดำระดับ 3 แต่ไม่สามารถสอบในระดับ 4 ได้เหมือนพ่อของเธอเนื่องจากอายุของเธอเอง
ในปีค.ศ. 2013 โซมีปรากฏตัวในวันเด็กพิเศษของทางสถานี KBS2 ในรายการ "เล็ทซ์โกดรีมทีม ซีซั่น 2" เธอเป็นหนึ่งในตัวแทนของทีมเทควันโดโรงเรียนประถมมิดง และเธอถูกจับคู่กับปาร์คจุนฮยอง
ในเดือนสิงหาคม ค.ศ. 2014 โซมี แม่ และคุณยายของเธอได้ปรากฏตัวสั้นๆใน 187th ตอน "Hello Counselor" และในปีเดียวกันเธอได้แสดงบทบาทตลกในภาพยนตร์เรื่อง "Ode to My Father"
โซมีจบการศึกษาจากโรงเรียนมัธยมต้นชองดัมในวันที่ 3 กุมภาพันธ์ ค.ศ. 2017 และเข้าศึกษาต่อในโรงเรียนมัธยมปลายศิลปะฮันลิมโดยเธอเลือกเรียนสาขาเอกดนตรีประยุกต์ และการขับร้อง
2016: การเปิดตัวเป็นสมาชิกไอโอไอ.
โซมีเข้าออดิชันเพื่อเป็นสมาชิกของเกิร์ลกรุ๊ปทไวซ์ภายใต้สังกัดเจวายพีเอ็นเตอร์เทนเมนต์ ก่อนร่วมงานกับบริษัทเธอผ่านการออดิชันหลังจากแสดงเพลง "Lonely" ของทูเอนีวัน และเธอได้ปรากฏตัวในมิวสิกวิดีโอของก็อตเซเวนในเพลง "Stop Stop It" กับเด็กฝึกหัดร่วมค่าย
ในเดือนพฤษภาคม ค.ศ. 2015 โซมีได้เข้าร่วมในรายการ Sixteen และได้รับการฝึกอบรมร่วมกับเด็กฝึกอีก 15 คนจากสังกัดเจวายพีเอ็นเตอร์เทนเมนต์ เพื่อเตรียมความพร้อมในการเป็นเกิร์ลกรุ๊ปทไวซ์ อย่างไรก็ตามเธอถูกคัดออกในรอบสุดท้าย ถึงแม้ว่าเธอมีการพัฒนาด้านการร้องและเต้นมากขึ้นก็ตาม
ในเดือนมกราคม ค.ศ. 2016 โซมีเป็นตัวแทนของเจวายพีเอนเตอร์เทนเมนต์เข้าร่วมรายการเรียลลิตี้โชว์โปรดิวซ์ 101 เธอชนะในครั้งแรกด้วยคะแนนโหวต 858,333 คะแนน โซมีถูกเปิดตัวอย่างเป็นทางการในวันที่ 4 พฤษภาคม ค.ศ. 2016 ในฐานะนักร้องนำและเซ็นเตอร์ของวงดนตรีเกิร์ลกรุปไอโอไอ ภายใต้สังกัดวายเอ็มซีเอ็นเตอร์เทนเมนต์
2019: การเปิดตัวเป็นศิลปินเดี่ยวและซิงเกิลอัลบั้ม.
หลังจากที่โซมีได้ทำกิจกรรมเดี่ยวเป็นเวลา 3 ปี พร้อมเข้ามาเป็นเด็กฝึกหัดภายใต้สังกัดเดอะแบล็กเลเบิล ในที่สุดโซมีได้เปิดตัวในฐานะศิลปินเดี่ยวเมื่อวันที่ 13 มิถุนายน ค.ศ. 2019 พร้อมซิงเกิลอัลบั้ม BIRTHDAY ซึ่งเธอยังได้มีส่วนร่วมในการเขียนเนื้อเพลงอีกด้วย หลังจากที่ถูกปล่อยออกมาได้ไม่นานไตเติ้ลแทร็ก “Birthday” ก็สามารถทะยานขึ้นสู่อันดับ 1 บนชาร์ตหลักแบบเรียลไทม์ได้สำเร็จ ทั้ง Bugs, Mnet, Naver และ Soribada รวมทั้งยังสามารถขึ้นอันดับ 2 บนชาร์ต Genie และอันดับ 9 บนชาร์ต Melon
หลังจากเสร็จสิ้นกิจกรรมกับวงโปรเจกต์เกิร์ลกรุปไอโอไอ โซมีได้เป็นพรีเซนเตอร์ใหม่ให้กับแบรนด์รองเท้า Nuovo ต่อจากไอรีน Red Velvet และนอกจากนี้โซมียังเป็นพรีเซนเตอร์ของน้ำอัดลมยี่ห้อแฟนต้าร่วมกับเพื่อนสนิทอย่าง แดฮวี วงเอบีซิกซ์อีกด้วย ในวันที่ 20 พฤษภาคม ค.ศ. 2019 โซมีถูกเลือกให้เป็นแบรนด์แอมบาสเดอร์ผลิตภัณฑ์เครื่องสำอางชิเซโดของประเทศเกาหลีใต้
เครดิตประพันธ์ดนตรี.
ตะโบ่-ดแว
ทอมัสแห่งวูดสตอก ดยุกที่ 1 แห่งกลอสเตอร์
โธมัสแห่งวูดสตอก  ดยุคที่ 1 แห่งกลอสเตอร์, เอิร์ลที่ 1 แห่งบักกิงแฮม, เอิร์ลที่ 1 แห่งเอสเซกซ์ เป็นบุตรคนที่สิบสามและคนสุดท้ายของพระเจ้าเอ็ดเวิร์ดที่ 3 แห่งอังกฤษกับฟิลิปปาแห่งเอโนลต์ พระองค์เป็นคนสุดท้ายในพระโอรสห้าคนของพระเจ้าเอ็ดเวิร์ดที่ 3 ที่มีชีวิตถึงวัยผู้ใหญ่
โธมัสแห่งวูดสตอกเป็นคนที่ห้าในพระโอรสห้าคนที่รอดชีวิตและบุตรคนที่สิบสี่และคนสุดท้ายของพระเจ้าเอ็ดเวิร์ดที่ 3 แห่งอังกฤษกับฟิลิปปาแห่งเอโนลต์ พระองค์ประสูติที่พระราชวังวูดสตอกใกล้กับออกซฟอร์ด อังกฤษ เมื่อวันที่ 7 มกราคม ค.ศ. 1355 โธมัสอ่อนกว่าพี่น้องคนโตที่สุด 15 ปีและถูกเลี้ยงดูในครัวเรือนของพระมารดา
ราววันที่ 24 สิงหาคม ค.ศ. 1376 โธมัสแต่งงานกับเอเลนอร์ เดอ โบฮัน คนโตในบุตรสาวสองคนที่รอดชีวิตของฮัมฟรีย์ เดอ โบฮัน เอิร์ลที่ 7 แห่งเฮริฟอร์ด กับเลดี้โจน ฟิตซ์อาลัน น้องสาวของเอเลนอร์ แมรี เดอ โบฮัน เป็นภรรยาคนแรกของพระเจ้าเฮนรีที่ 4 แห่งอังกฤษ และเป็นมารดาของพระเจ้าเฮนรีที่ 5 แห่งอังกฤษ
เมื่อบิดาของเอเลนอร์ตายในเดือนมกราคม ค.ศ. 1373 ทรัพย์สินที่ดินของเขาควรถูกส่งต่อให้ลูกพี่ลูกน้อง ฌิลแบร์ต์ เดอ โบฮัน เพราะเขาไม่มีลูกชาย ทว่าด้วยอิทธิพลของพระเจ้าเอ็ดเวิร์ดที่ 3 ทรัพย์สินที่ดินของเอิร์ลที่ 7 แห่งเฮริฟอร์ดถูกแบ่งให้บุตรสาวทั้งสอง หลังโธมัสกับเอเลนอร์แต่งงานกันในปี ค.ศ. 1376 ทั้งคู่อาศัยอยู่ในปราสาทเพลชีย์ในเอสเซกซ์ น้องสาวของเอเลนอร์ แมรี อาศัยอยู่ที่นั่นภายใต้การดูแลของเอเลนอร์กับโธมัส เธอถูกจับเรียนเรื่องหลักธรรมคำสอนทางศาสนาด้วยความหวังที่จะให้เธอเป็นแม่ชี ซึ่งจะทำให้ส่วนแบ่งของเธอในมรดกเดอ โบฮันตกเป็นของเอเลนอร์กับโธมัส ทว่าจอห์นแห่งกอนต์ พระโอรสที่ยังมีชีวิตอยู่คนที่สามของพระเจ้าเอ็ดเวิร์ดที่ 3 และพระเชษฐาของโธมัส มีความคิดที่ต่างออกไป ทรงจัดแจงให้น้าสาวของแมรีพาเธอออกมาจากปราสาทเพรชีย์ไปที่ปราสาทอารันเดล บ้านของครอบครัวของมารดา ที่นั่น ในวันที่ 27 กรกฎาคม ค.ศ. 1380 แมรีวัย 11-12 ปีแต่งงานกับบุตรชายคนโตของจอห์นแห่งกอนต์ เฮนรี โบลิงโบรก อนาคตพระเจ้าเฮนรีที่ 4
ความขัดแย้งกับพระเจ้าริชาร์ดที่ 2.
ในปี ค.ศ. 1377 พระบิดาของโธมัส พระเจ้าเอ็ดเวิร์ดที่ 3 สิ้นพระชนม์และพระองค์ถูกสืบทอดต่อโดยพระเจ้าริชาร์ดที่ 2 วัย 10 พรรษา บุตรที่ยังมีชีวิตอยู่ของพี่น้องคนโตที่สุดของโธมัส เอ็ดเวิร์ด เจ้าชายแห่งเวลส์ (เจ้าชายดำ) ที่สิ้นพระชนม์ไปก่อนหน้าพระบิดา การราชาภิเษกของริชาร์ดเกิดขึ้นในวันที่ 16 กรกฎาคม ค.ศ. 1377 ที่เวสต์มินสเตอร์แอบบีย์ เพียง 11 หลังพิธีศพของพระอัยกา ความเร่งรีบนี้เป็นผลมาจากการสืบทอดต่อที่เป็นที่โต้แย้งของกษัตริย์น้อยที่บิดาไม่ได้เป็นกษัตริย์ บางคนเชื่อว่าหนึ่งในพระโอรสคนรองลงมาของพระเจ้าเอ็ดเวิร์ดที่ 3 (มีสามคนที่ยังมีชีวิตอยู่ คือ จอห์นแห่งกอนต์ ดยุคแห่งแลงคาสเตอร์, เอ็ดมันด์แห่งแลงลีย์ ดยุคแห่งยอร์ก และโธมัสแห่งวูดสตอก ดยุคแห่งกลอสเตอร์) ควรได้เป็นกษัตริย์ โธมัสกับพี่น้องที่ยังมีชีวิตอยู่อีกสองคนถูกตัดออกจากสภาที่ปกครองในช่วงที่ริชาร์ดยังอยู่ในวัยเยาว์ แต่ในฐานะพระปิตุลาของกษัตริย์ ทั้งสามยังคงครองอิทธิพลอย่างไม่เป็นทางการเหนือกิจการบริหารราชการ ระหว่างปี ค.ศ. 1377 ถึง 1380 โธมัสมีส่วนร่วมในสงครามร้อยปี ในปี ค.ศ. 1377 ด้วยพระชนมายุ 22 พรรษา โธมัสได้ติดยศอัศวินและถูกตั้งเป็นเอิร์ลแห่งบักกิงแฮม ในปี ค.ศ. 1385 พระองค์ได้รับยศดยุคแห่งโอแมล และราวช่วงเวลาเดียวกันทรงถูกตั้งเป็นดยุคแห่งกลอสเตอร์
ตั้งแต่ปี ค.ศ. 1337 อังกฤษต่อสู้อยู่กับฝรั่งเศสในสงครามร้อยปี และอังกฤษเสียอาณาเขตให้ฝรั่งเศสอย่างต่อเนื่องตั้งแต่ปี ค.ศ. 1369 ริชาร์ดต้องการเจรจาสันติภาพกับฝรั่งเศส แต่ขุนนางจำนวนมากต้องการทำสงครามต่อ ในปี ค.ศ. 1386 รัฐสภาโทษที่ปรึกษาของริชาร์ดในเรื่องความล้มเหลวทางการทหารและกล่าวหาว่าพวกเขาใช้เงินที่จะนำไปใช้ในการทำสงครามในทางที่ผิด รัฐสภาให้อำนาจคณะกรรมการขุนนางที่รู้จักกันในชื่อลอร์ดผู้อุทธรณ์ยึดการบริหารจัดการราชอาณาจักรและทำหน้าที่เป็นผู้สำเร็จราชการแผ่นดินของริชาร์ด โดยดั้งเดิมแล้วลอร์ดผู้อุทธรณ์มีสามคนและโธมัสเป็นหนึ่งในนั้นร่วมกับริชาร์ด ฟิตซ์อาลัน เอิร์ลที่ 11 แห่งอารันเดล กับโธมัส เดอ บัวชอมป์ เอิร์ลที่ 12 แห่งวอริค ต่อมาเฮนรี โบลิงโบรก เอิร์ลแห่งเดอร์บี (บุตรชายของจอห์นแห่งกอนต์ ลูกพี่ลูกน้องลำดับที่ 1 ของริชาร์ดและอนาคตพระเจ้าเฮนรีที่ 4) กับโธมัส เดอ โมวเบรย์ ดยุคที่ 1 แห่งนอร์โฟล์ก กลายเป็นลอร์ดผู้อุทธรณ์เช่นกัน ริชาร์ดไม่ยอมรับอำนาจของลอร์ดผู้อุทธรณ์และเริ่มความพยายามทางทหารที่ไม่ประสบความสำเร็จในการล่มล้างอำนาจลอร์ดผู้อุทธรณ์และเจรจาสันติภาพกับฝรั่งเศส ในปี ค.ศ. 1387 ลอร์ดผู้อุทธรณ์ลงมือก่อกบฏติดอาวุธต่อพระเจ้าริชาร์ดและปราบกองทัพภายใต้โรแบร์ต์ เดอ แวร์ เอิร์ลแห่งออกซฟอร์ดที่สมรภูมิแรดคอทบริดจ์ นอกออกซฟอร์ด ลอร์ดผู้อุทธรณ์ที่มีโธมัสเป็นผู้นำควบคุมการบริหารราชการและให้ริชาร์ดเป็นหุ่นเชิดที่มีอำนาจที่แท้จริงเพียงน้อยนิด